Jedna osoba poginula je u utorak prijepodne u eksploziji zasad nepoznate naprave u stambenoj zgradi na sjevernoj strani splitskog Marjana, a najvjerojatnije je riječ o muškarcu (M.K).

U policiji se doznaje kako se eksplozija dogodila u 10.25 sati na hodniku stambene zgrade na adresi Put sv. Mande, pri čemu je poginula jedna osoba.

Na mjestu događaja su ekipa Hitne medicinske pomoći i policija, koja će uskoro započeti s očevidom.

Stanari stambene zgrade u kojoj je odjeknula jaka eksplozija tvrde kako je poginuo njihov 64-godišnji susjed, no policija to još nije službeno potvrdila.

Iz policije kažu kako će se nakon očevida točno znati koja je naprava eksplodirala.